section_heading: Nastanak i djelovanje
paragraph_text: Previšnjim rješenjem od 28. siječnja 1869. dokinuta je Hrvatska dvorska kancelarija, a 31. siječnja 1869. zaključuje svoje djelovanje, koje preuzima hrvatsko ministarstvo u Budimpešti dok se ne ustroji zemaljska autonomna vlada. Nakon sklapanja Hrvatsko-ugarske nagodbe, i zakonskog čl. II: 1869. o ustroju autonomne zemaljske vlade, njezine nadležnosti, 16. kolovoza 1869., preuzima Kraljevska dalmatinsko-hrvatsko-slavonska zemaljska vlada.